CELEX: 31990R0753
Language: el
Date: 1990-03-26 00:00:00
Title: Κανονισμός (ΕΟΚ) αριθ. 753/90 του Συμβουλίου της 26ης Μαρτίου 1990 για την αναστολή της εισφοράς που επιβάλλεται κατά την εισαγωγή προβείου και αιγείου κρέατος

Avis juridique important

|

31990R0753

Κανονισμός (ΕΟΚ) αριθ. 753/90 του Συμβουλίου της 26ης Μαρτίου 1990 για την αναστολή της εισφοράς που επιβάλλεται κατά την εισαγωγή προβείου και αιγείου κρέατος  

Επίσημη Εφημερίδα αριθ. L 083 της 30/03/1990 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 753/90 ΤΟΥ ΣΥΜΒΟΥΛΙΟΥ  της 26ης Μαρτίου 1990  για την αναστολή της εισφοράς που επιβάλλεται κατά την εισαγωγή προβείου και αιγείου κρέατος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, στα πλαίσια των πρόσφατων προσαρμογών της κοινής οργάνωσης των αγορών προβείου και αιγείου κρέατος, αποδείχθηκε σκόπιμο να προσαρμοστούν οι συμφωνίες αυτοπεριορισμού που έχουν συναφθεί με ορισμένες τρίτες χώρες στον τομέα αυτό για την σταθεροποίηση των εισαγωγών και τη βελτίωση των τιμών εισαγωγής ·  ότι διεξήχθησαν για το σκοπό αυτό διαπραγματεύσεις με τις εν λόγω χώρες, που κατέληξαν, ιδίως με τη Νέα Ζηλανδία, στη σύναψη συμφωνίας (1)· ότι η συμφωνία αυτή προβλέπει, ως αντιστάθμισμα εκ μέρους της Κοινότητας, την ολική αναστολή της εισφοράς που επιβάλλεται στις εισφορές προβείου και αιγείου κρέατος, μέχρι τις 31 Δεκεμβρίου 1992·  ότι υπάρχουν συμφωνίες αυτοπεριορισμού με τους κύριους προμηθευτές της Κοινότητας ή, ελλείψει συμφωνιών, ένα ισοδύναμο αυτόνομο καθεστώς· ότι διεξάγονται ακόμα διαπραγματεύσεις για τις εν λόγω συμφωνίες ή το καθεστώς αυτό, ιδίως όσον αφορά τις καθορισμένες ποσότητες·  ότι, φαίνεται ενδεδειγμένο να επεκταθεί η αναστολή αυτή, εντός ορισμένων ποσοτικών ορίων, στο σύνολο των προμηθευτριών χωρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από τις συμφωνίες αυτοπεριορισμού που έχουν συναφθεί με τη Βουλγαρία, τη Γιουγκοσλαβία, την Ισλανδία, την Ουγγαρία, την Πολωνία, τη Ρουμανία και την Τσεχοσλοβακία, και κατά παρέκκλιση από τον κανονισμό (ΕΟΚ) αριθ. 3643/85 του Συμβουλίου της 19ης Δεκεμβρίου 1985 σχετικά με το καθεστώς εισαγωγής που εφαρμόζεται σε ορισμένες τρίτες χώρες στον τομέα του προβείου και αιγείου κρέατος από το έτος 1986 (1), όπως τροποποιήθηκε τελευταία από τον κανονισμό (ΕΟΚ) αριθ. 3939/87 (2), η είσπραξη της εισφοράς που επιβάλλεται στις εισαγωγές προβείου και αιγείου κρέατος το οποίο υπάγεται στον κωδικό ΣΟ 0204 αναστέλλεται μέχρι τις 31 Δεκεμβρίου 1992, εντός των ποσοτικών ορίων που προβλέπουν αντιστοίχως οι εν λόγω συμφωνίες και ο κανονισμός αυτός.  Άρθρο 2  Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπει το άρθρο 30 του κανονισμού (ΕΟΚ) αριθ. 3013/89 (3).  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 26 Μαρτίου 1990.  Για το Συμβούλιο  Ο Πρόεδρος  M. O'KENNEDY  (1) ΕΕ αριθ. L 318 της 31. 10. 1989, σ. 13.  (2) ΕΕ αριθ. L 348 της 24. 12. 1985, σ. 2.  (3) ΕΕ αριθ. L 373 της 31. 12. 1987, σ. 1.  (4) ΕΕ αριθ. L 289 της 7. 10. 1989, σ. 1.